রিপোর্ট অনুসারে, অন্তত ৮টি নমুনায় মিলেছে মাত্রাতিরিক্ত ব্যাক্টেরিয়া। এর মধ্যে রয়েছে সালমোনেলা, ইশ্চেরেশিয়া কোলাই, স্ট্যাফাইলোকক্কাস ও কলিফর্মের মতো অণুজীব। 
 নিজস্ব প্রতিবেদন: ভাগাড়কাণ্ডের চাঞ্চল্য স্তিমিত হওয়ার আগেই চমকে ওঠার মতো খবর এসেছে বিধাননগর থেকে। ভাগাড়কাণ্ড পরবর্তী সময়ে বিধাননগর ও রাজারহাট এলাকার বিভিন্ন রেস্তোরাঁ থেকে সংগৃহীত মাংসের নমুনার অধিকাংশই মারাত্মক সব অনুজীবে সংক্রমিত বলে উল্লেখ করা হয়েছে রিপোর্টে। ওই মাংস খেলে বিভিন্ন রোগে আক্রান্ত হওয়ার সম্ভাবনা রয়েছে বলে জানাচ্ছেন চিকিত্সকরা।  ভাগাড়কাণ্ডের পরে মে-র দ্বিতীয় সপ্তাহে বিধাননগর ও রাজারহাটের ৩৩টি রেস্তোরাঁর  খাবারের নমুনা পাঠানো হয়েছিল রাজ্য খাদ্য পরীক্ষাগারে। সেই নমুনাপরীক্ষার রিপোর্ট বলছে, ১৩টি নমুনার মধ্যে ৮টিতেই রয়েছে জীবাণুর সংক্রমণ। যা খেলে মানুষের নানা রোগ হতে পারে। ওই রিপোর্ট খাদ্য দফতরে পাঠানো হবে বলে জানানো হয়েছে বিধাননগর পুরসভার তরফে।  রিপোর্ট অনুসারে, অন্তত ৮টি নমুনায় মিলেছে মাত্রাতিরিক্ত ব্যাক্টেরিয়া। এর মধ্যে রয়েছে সালমোনেলা, ইশ্চেরেশিয়া কোলাই, স্ট্যাফাইলোকক্কাস ও কলিফর্মের মতো অণুজীব।